10-vuotta ja 10 000 Wacker Neuson -konetta | Europörssi
10-vuotta ja 10 000 Wacker Neuson -konetta
Wacker Neuson on saanut kansainvälisiä huomionosoituksia mm. huippudesignistaan ja merkin korkeasta laatutasosta kertoo esim. kuvan EZ80-mallin voitto Koneviesti-lehden vertailussa. Itävallassa ja Saksassa valmistettujen koneiden korkeasta laadusta kertoo myös 36 kk / 3000 h tehdastakuu, joka on saatavalla myös 60 kk / 5000 h.
Edeco-Tools Oy on tehnyt perustamisvuodestaan 2010 lähtien menestyksekästä työtä Wacker Neuson -pienkoneiden maahantuojana ja myyjänä. Tämä sektori on edelleen vahvana tukijalkana yrityksen toiminnalle, mutta viimeisten vuosien aikana myös Wacker Neuson -kaivukoneet ja -kuormaajat ovat saavuttaneet yhä tukevampaa jalansijaa Suomen markkinoilla.
Edeco on tehnyt alusta lähtien vakuuttavaa jälkeä Wacker Neuson -maantiivistäjien kanssa. Tätä menestystarinaa on ollut omalla työpanoksellaan rakentamassa yrityksen perustamisesta alkaen Juho Marjakangas, joka tänä päivänä toimii yrityksessä liiketoimintajohtajana. Marjakankaan mukaan Edeco nosti kolmessa vuodessa Wacker Neuson -tuotteiden myynnin Suomessa nelinkertaiseksi. ­
– Myymme vuositasolla noin 1000 kappaletta Wacker Neuson -konetta. Edecon aikana olemme toimittaneet Suomeen nyt yli 10 000 Wacker Neuson -konetta ja maantiivistäjissä markkinaosuus on noin 75 %. Perustellusti voitaneenkin todeta, että Wacker Neuson on oman brändinsä markkinoillamme saavuttanut, sanoo Marjakangas.
– Kasvun pohjana on erinomainen myyntiverkosto. Maakuntamyyjät ovat olleet mukana merkittävällä panostuksellaan luomassa ja mahdollistamassa laajan levikin ympäri Suomen, jatkaa Marjakangas.
Palkittua designia ja testimenestystä
Tänä päivänä Edeco-Tools Oy etenee reilun 10 M€ liikevaihtoluvuissa ja alati kasvavaa osuutta toiminnassa näyttelevät Wacker Neuson -kaivukoneet ja -kuormaajat. – Wacker Neuson -koneet edustavat alansa ehdotonta eliittiä ja niiden edelläkävijyys on palkittu mm. kansainvälisillä muotoilupalkinnoilla. Tyylikäs design yhdistettynä eurooppalaiseen huippulaatuun ovat vahva kombo, joka on edesauttanut koneen menestyskonseptin rakentamista myös täällä Suomessa, arvioi Marjakangas.
– Yksi osoitus Wacker Neuson -huippulaadusta todettiin myös Suomessa, kun EZ80 voitti Koneviesti-lehden 8-tonnisten tela-alustaisten vertailun, jatkaa Marjakangas.
Pyöräalustaiset monitoimikoneina
Wacker Neuson -kaivukonemallisto valmistetaan Itävallassa. Pyöräalustaisia koneita mallistossa edustaa EW65 ja EW100. – Kentän tarpeet ovat muuttuneet ja yhä useammin pyöräalustaisilla koneilla tehdään aiemmin traktorikaivukoneilla tehdyt toimet. Pyöräalustaiset koneet suorittavatkin Suomessa erittäin monipuolisesti erilaisia tehtäviä nurmikon leikkuusta aina katujen putsauksiin ja aurauksiin, kertoo Marjakangas.
Tela-alustaisia Wacker Neuson valmistaa kokoluokassa 1 – 15 tonnia. Valikoimasta löytyy neljätoista eri mallia hinnat alkaen -haarukassa 16 900 – 109 900 (alv 0 %).
Kuormaajat saksalaista laatua
Wacker Neuson kuormaajat edustavat puolestaan saksalaistehtaan huippulaatua. Runko-ohjattuja kuormaajia on mallistossa neljätoista, alkaen kahden tonnin WL20-koneesta 11-tonniseen malliin WL110.
Kompaktit koneet isojen koneiden tasoa
– Koneiden laatutaso on noussut merkittävästi kymmenen toimintavuotemme aikana. Nykyään ison koneen laatutaso löytyy myös alle 10-tonnin koneissa. Wacker Neuson -koneet ovatkin todella laadukkaita ja niiden mukavuustaso on korkea, sanoo Marjakangas.
– Koneteknologia on muuttunut muutoinkin, kuin pikkukoneiden laatu- ja mukavuustason kohoamisen osalta. Matalapäästöiset moottoriteknologiat ohjaavat koneiden kehitystä ja sähkö on yhä useammin voimantuottajana myös maanrakennuskoneissa. Wacker Neuson panostaa voimakkaasti sähköä hyödyntävien koneiden kehitykseen ja mallistosta löytyy tällä hetkellä parin tonnin kaivukone, kuormaaja, pyörä- ja tela-alustainen dumpperit, maantiivistäjiä sekä betonintyöstökoneita. Ensi vuonna on tulossa myös kolmen tonnin kokoluokkaan akuilla toimiva kone. Nämä uudet mallit ovatkin tervetulleita, sillä esimerkiksi Helsingissä on suunnitteilla 0-päästöillä toteutettava maanrakennusprojekti, johon polttomoottorikoneilla ei ole asiaa, opastaa Majakangas.
Notkea toimija osana isoa konsernia
Edeco-Tools Oy toimii omana osakeyhtiönään osana KH-Groupia. – Meillä on ison konekonsernin tuki takanamme, mutta toimimme itsenäisesti ja pienenä yrityksenä pystymme toimimaan erittäin notkeasti sekä joustavasti tehden asiakkaalle koneen omistamisen ja käyttämisen mahdollisimman helpoksi. Pystymme mukautumaan nopeasti markkinoiden muuttuviin tarpeisiin ja asiakaslähtöisellä, vahvasti jälkimarkkinointipalveluihin panostavalla toiminnalla haluamme varmistaa, että asiakas tykkää meiltä ostamistaan koneista sekä myös meidän kanssamme toimimisesta, kiteyttää Marjakangas Edeco-Tools Oy:n toiminta-ajatuksen.
Edeco-Tools Oy liiketoimintajohtaja Juho Marjakangas puh. 0400 933 613 juho.marjakangas@edeco.fi